এরপর  সর্বদলীয় বৈঠক। সেখানেও অভিযুক্তদের ক্ষমা চাওয়ার দাবি তোলেন বিরোধী কাউন্সিলররা। বিরোধী কাউন্সিলরদের দাবি মানতে নারাজ পুরসভার চেয়ারপার্সন মালা রায়। তাঁর পাল্টা দাবি, গন্ডগোল করেছে দুপক্ষই, ক্ষমাও চাইতে হবে দুপক্ষকেই। গত বুধবারই নারদ কাণ্ডের আঁচে উত্তপ্ত হয়ে ওঠে কলকাতা পুরসভা।  বাম-কংগ্রেস-বিজেপি তিন বিরোধীপক্ষের তুমুল বিক্ষোভের মুখে পড়েন মেয়র শোভন চট্টোপাধ্যায়। মেয়রের বিবৃতি দাবি করে অধিবেশন কক্ষে বিক্ষোভ শুরু করেন বিরোধীরা।  নকল টাকা উড়িয়ে প্রতিবাদ দেখান কংগ্রেস কাউন্সিলর প্রকাশ উপাধ্যায়।অধিবেশন কক্ষেই বিরোধীদের দিকে মারমুখী হয়ে ওঠেন তৃণমূল কাউন্সিলররা।  তৃণমূল কাউন্সিলর পবিত্র বিশ্বাস ও আনোয়ার খানের বিরুদ্ধে প্রকাশ উপাধ্যায়কে ধাক্কা মারার অভিযোগ ওঠে।  অভিযুক্তদের শাস্তির দাবিতে সরব হয়েছেন বিরোধী কাউন্সিলররা।  বুধবারের পর সোমবারও সেই নারদ আঁচে উত্তপ্ত হল কলকাতা পুরসভা। তবে সর্বদলীয় বৈঠকে কংগ্রেস হাজির না থাকায় আগামী আটাশ তারিখ ফের সর্বদলীয় বৈঠক ডাকা হয়েছে।